سيدي قدور العلمي (مزيود ف 1742 ف مكناس، مات ف 1850) واحد من أكتر شّوعارا لمغاربا ف شّهرة ديالو، ؤ تّشهر سيرتو ب لأغاني ديالو. سميتو كاملة هيا عبد القادر بن محمد بن أحمد بن أبي القاسم الإدريسي العلمي الحمداني، ؤ كان معروف ب سميت سيدي قدور العلمي الطالبي العبد السلامي. كان كاتب د لأغاني من نوع لملحون ؤ أسس زاوية علمين صّوفية ف مكناس. هاد زّاوية كانت وحدة من لمراكز لي نتاشر منها لملحون. قدور لعلمي كبر ف مكناس، ؤ كيتعتابر ولي صالح، ؤ واحد من أعضم شّوعارا د شمال إفريقيا ف شيعر لحديت ؤ شّعبي. لأعمال ديالو تجمعو ف كتاب ف 2009 من طاراف أكاديمية المملكة المغربية، ب تقديم من لباحت لمغريبي عباس الجيراري. "معرفة، قدور العلمي" (بلعربية). موسوعة الملحون: ديوان الشيخ عبد القادر العلمي (PDF) (بلعربية ودارجة). مطبوعات أكاديمية المملكة المغربية. 2009.